
Προϋποθέσεις και διαδικασία αναγνώρισης ονομασιών 
προέλευσης ελαιολάδων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 5 και 6 του άρθρου 11 του Ν. 2040/1992 
«Ρύθμιση θεμάτων αρμοδιότητας Υπουργείου Γεωργίας 
και νομικών προσώπων εποπτείας του και άλλες διατά¬ 
ξεις» (Α' 70). 

β) Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987, για τον εκσυγχρονισμό των επαγγελ¬ 
ματικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α’ 154). 

2. Την Υ. 1950/10.12,1992 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
Υπουργού Γεωργίας στους Υφυπουργούς Γεωργίας Από¬ 
στολο Σταύρου, Ευάγγελο Μπασιάκο και Ανδρέα Καρα¬ 
γκούνη» (Β Τ 728). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

4. Την 529/1992 γνωμοδότηση του Συμβουλίου της 
Επικρατείας, με πρόταοη του Υφυπουργού Γεωργίας, 
αποφασίζουμε: 


Άρθρο 1 
Ορισμοί 

Για την εφαρμογή του παρόντος διατάγματος οι ακό¬ 
λουθοι όροι έχουν την απέναντι από τον καθένα προσδιο¬ 
ριζόμενη έννοια: 

α) Γεωγραφικό όνομα περιοχής: το επίσημο όνομα της 
περιοχής ή του συγκεκριμένου τόπου που χρησιμοποιείται 
για την περιγραφή ελαιολάδου, καθώς και το παραδοσιακά 
χρησιμοποιούμενο όνομα μιας περιοχής ή ενός συγκεκρι¬ 
μένου τόπου. 

β) Ομάδα: κάθε οργάνωση παραγωγών ή μεταποιητών ή 
συσκευαστών ελαιολάδου, ανεξάρτητα από τη νομική 
μορφή ή σύνθεσή της. 

γ) Εξαιρετικό παρθένο ελαιόλαδο: το ελαιόλαδο που 
ανταποκρίνέτοι στον αντίστοιχο ορισμό της εθνικής και 
κοινοτικής νομοθεσίας. 

δ) Παρθένο ελαιόλαδο: το ελαιόλαδο που ανταποκρίνε- 
ται στον αντίστοιχο ορισμό της εθνικής και κοινοτικής νο¬ 
μοθεσίας. 

Αρθρο 2 

Διαδικασία αναγνώρισης 

1. Η αναγνώριση «Προστατευόμενης Ονομασίας Προέ¬ 
λευσης» (Π.Ο.Π) ή «Προστατευόμενης Γεωγραφικής Έν¬ 
δειξης» (Π.Γ.Ε.) γίνεται μετά από αίτηση ομάδας. Σε περί¬ 
πτωση που δεν υπάρχει ομάδα σε μια περιοχή ή η υπάρ¬ 
χου σα ομάδα δεν υποβάλλει σχετική αίτηση εντός τριμή¬ 
νου από τη δημοσίευση του παρόντος, αίτηση αναγνώρι¬ 
σης δύναται να υποβληθεί από οποιοδήποτε φυσικό ή νο¬ 
μικό πρόσωπο έχει έννομο οικονομικό συμφέρον (ελαιο- 
καλλιεργητές, ελαιοτριβείς, τυποποιητές η συσκευαστές 
ελαιολάδου). 

2, Η αίτηση πρέπει να περιλαμβάνει τα εξής στοιχεία: 

α) Πλήρη στοιχεία του αιτούντος (ονοματεπώνυμο ή 

επωνυμία, διεύθυνση έδρας μονάδας, κ.λπ.). 

β) Το γεωγραφικό όνομα και την κατηγορία για την 
οποία ζητείται αναγνώριση (Προστατευόμενη Ονομασία 
Προέλευσης ή Προστατευόμενη Γεωγραφική Ένδειξη). 

γ) Τη γεωγραφική ζώνη προέλευσης και μεταποίησης 
του ελαιοκάρπου. Η ζώνη θα καθορίζεται με βάση στοιχεία 
του ελαιοκομικού μητρώου και σε περίπτωση έλλειψης 
αυτών με βάση τα διοικητικά όρια Κοινοτήτων, Δήμων, 
Επαρχίας ή Νομού. Η προτεινόμενη ζώνη θα εμφανίζεται 

επί χάρτου κλίμακας 1:50.000. 

δ) Την ή τις ποικιλίες ελιάς, ο καρπός των οποίων χρησι¬ 
μοποιείται παραδοσιακά για την παραγωγή του ελαίου. 

ε) Τις καλλιεργητικές τεχνικές της ελιάς και τους τρό¬ 
πους συλλογής του ελαιοκάρπου. 

στ) Τις εδαφοκλιματολογικές συνθήκες της περιοχής, 
για τα προϊόντα της οποίας ζητείται αναγνώριση Προστα- 
τευόμενης Ονομασίας Προέλευσης ή Προστατευδμενης 
Γεωγραφικής Ένδειξης. 

ζ) Τα ποιοτικά χαρακτηριστικά του ελαιοκάρπου, καθώς 
και τους τρόπους μεταφοράς και αποθήκευσης και τις με¬ 
θόδους επεξεργασίας του. 

η) Τα ποιοτικά χαρακτηριστικά του τελικού προϊόντος 
και τα τυπικά χαρακτηριστικά προκειμένου περί ελαιολά- 
δου Π.Ο.Π. (φυσικά, χημικά και οργανοληπτικά), τα οποία 
οφείλονται σε φυσικούς ή τεχνικής φύσης συντελεστές 
της περιοχής. 

θ) Δήλωση του αϊτούντος ότι αναλαμβάνει την υποχρέ¬ 
ωση συνεργασίας με τις αρμόδιες υπηρεσίες του Υπουρ¬ 
γείου Γεωργίας για τη διενέργεια σχετικών ελέγχων. 

3. Η αίτηση υποβάλλεται στην αρμόδια Δ/νση Γεωργίας. 
Αν η ζώνη για την οποία ζητείται αναγνώριση ονομασίας 
προέλευσης καλύπτει περιοχή αρμοδιότητας περισσοτέ¬ 
ρων Διευθύνσεων Γεωργίας, η αίτηση υποβάλλεται συγ¬ 
χρόνως στις αντίστοιχες Δ/νσεις Γεωργίας που αφορά η 
προτεινόμενη ζώνη. 

Η Δ/νση Γεωργίας, μετά την εξέταση των στοιχείων της 
αίτησης, διαβιβάζει αυτή στην αρμόδια κεντρική υπηρεσία 
του Υπουργείου Γεωργίας, διατυπώνοντας σαφώς τις πα¬ 
ρατηρήσεις της, καθώς και τις απόψεις των άλλων φο¬ 
ρέων του ελαιοκομικού κλάδου της περιοχής που έχουν 
έννομο οικονομικό συμφέρον. 

4. Η αναγνώριση «Προστατευδμενης Ονομασίας Προέ¬ 
λευσης» εξαιρετικού παρθένου ελαιόλαδου ή η αναγνώ¬ 
ριση «Προστατευδμενης Γεωγραφικής Ένδειξης» παρθέ¬ 
νου ελαιόλαδου ενεργείται με απόφαση του Υπουργού Γ ε¬ 
ωργίας που δημοσιεύεται στην Εφημερίδα της Κυβερνή- 
σεως. 

Άρθρο 3 

Βασικές προϋποθέσεις αναγνώρισης 
1. Για να αναγνωρισθεί ένα τοπωνύμιο ως «προστατευδ- 
μενη ονομασία προέλευσης» ή ως «προστατευόμενη γεω¬ 
γραφική ένδειξη» για συγκεκριμένο τύπο ελαιολάδου, 
πρέπει να υφίστανται οι εξής προϋποθέσεις: 

α) Ο τύπος ελαιολάδου να παράγεται από εκλεκτές ποι¬ 
κιλίες ελαιοποιήσιμης ελιάς, που καλλιεργούνται σε καθο¬ 
ρισμένη ελαιοκομική ζώνη της περιοχής, της οποίας το το¬ 
πωνύμιο προτείνεται ως ονομασία προέλευσης. 

β) Να είναι δυνατή, με αντικειμενικά κριτήρια, η οριοθέ- 
τηση της ελαιοκομικής ζώνης και ο αποκλεισμός των ακα¬ 
τάλληλων εδαφών μέσα σ' αυτή. 

γ) Η ποικιλία ή οι ποικιλίες ελιάς να χρησιμοποιούνται 
πατροπαράδοτα για το συγκεκριμένο τύπο ελαιολάδου, το 
ελαιόλαδο δε αυτό να είναι εύφημα και ευρύτατα γνωστό 
τουλάχιστον στην εσωτερική αγορά. 

δ) Ο ελαιόκαρπος να μεταφέρεται από τον ελαιώνα στο 
ελαιοιτριβείο αμέσως μετά τη συγκομιδή με: 

αα) κλούβες πλαστικές όμοιες μ’ αυτές που χρησιμο¬ 
ποιούνται για τη συλλογή βρωσίμων ελαιών. 

β) σάκκους μικρού μεγέθους μέχρι 50 ΚΟΚ από φυ¬ 
τικό υλικά τα οποία επιτρέπουν τον καλά αερισμό του 


ελαιοκάρπου, ώστε να διασφαλίζεται η καλή ποιότητα του 
τελικού προϊόντος. 

ε) Το παραγόμενο ελαιόλαδο να είναι των κατηγοριών 
«εξαιρετικό παρθένο ελαιόλαδο» και «παρθένο ελαιό¬ 
λαδο» χωρίς να απαιτούνται τεχνολογικές επεμβάσεις που 
να μεταβάλλουν τη φυσικοχημική σύσταση του παραγόμε- 
νου ελαιολάδου, όπως έχουν καθορισθεί με τον Κανονι¬ 
σμό ΕΟΚ 356/92 του Συμβουλίου της 10.2.1992 «για τρο¬ 
ποποίηση του Κανονισμού 136/66/ΕΟΚ «περί κοινής ορ- 
γανώσεως της αγοράς στον τομέα των λιπαρών ουσιών» 
(ΕΕ ί 39), όπως ισχύει κάθε φορά, και τις οδηγίες του Διε¬ 
θνούς Συμβουλίου Ελαιολάδου. 

στ) Η επεξεργασία του ελαιοκάρπου και η διατήρηση 
του ελαιολάδου να γίνονται οε μονάδες οι οποίες να είναι 
εξοπλισμένες με ανοξείδωτο μηχανολογικά εξοπλισμό και 
να διαθέτουν ανοξείδωτους χώρους για τις τεχνολογικές 
επεξεργασίες και στεγασμένους ανοξείδωτους χώρους 
για την αποθήκευση του ελαιολάδου. Ειδικότερα τα διά¬ 
φορα μέρη του μηχανικού εξοπλισμού, σωληνώσεων, δε¬ 
ξαμενών και δοχείων που έρχονται σε επαφή με την ελαιδ- 
παστα και το ελαιόλαδο, πρέπει να είναι κατασκευασμένα 
από ανοξείδωτο χάλυβα. Επίσης η αυτή μέριμνα πρέπει να 
λαμβάνεται και από τους τυποποιητές τόσο κατά τη μετα¬ 
φορά του ελαιολάδου στα τυποποιηιήρια όσο και κατά τη 
διατήρηση και εμφιάλωση του ελαιολάδου. 

Η ισχύς των διατάξεων του δευτέρου εδαφίου της περί¬ 
πτωσης αυτής αρχίζει τρία χρόνια μετά τη δημοσίευση του 
παρόντος διατάγματος στην Εφημερίδα της Κυβερνή- 
σεως. 

ζ) Η καταπολέμηση του δάκου να γίνεται με δολωματι- 
κούς ψεκασμούς από εδάφους ή με βιολογικές μεθό¬ 
δους. 

η) Η θερμοκρασία της ελαιόπαστας κατά τη μάλαξη και 
των υγρών εκχύλισης του ελαιολάδου δεν πρέπει να υπερ¬ 
βαίνει τους 32° Ο. 

θ) Να είναι δυνατός και ευχερής ο έλεγχος σε όλα τα 
σιάδια της παραγωγής και της εμπορίας των ελαιολάδων 
ονομασίας προέλευσης. 

ι) Το παραγόμενο ελαιόλαδο να έχει χαρακτηριστικούς 
οργανοληπτικούς χαρακτήρες ποιότητας ή τυπικά χαρα¬ 
κτηριστικά προκειμένου για προστατευόμενη ονομασία 
προέλευσης. 

2. Οι προστατευόμενες ονομασίες προέλευσης και οι 
προστατευόμενες γεωγραφικές ενδείξεις ελαιολάδων 
αναγνωρίζονται και προστατεύονται εφόσον πληρούνται 
οι προϋποθέσεις των διατάξεων του άρθρου 11 του Ν. 
2040/1992 και του παρόντος διατάγματος. 

Άρθρο 4 

Ειδικές προϋποθέσεις αναγνώρισης και προστασίας 

1. Οι προτιθέμενοι να παράγουν ελαιόλαδα «Προστα- 
τευόμενης ονομασίας Προέλευσης» ή «Προστατευόμενης 
Γεωγραφικής Ένδειξης» υποβάλλουν κάθε εμπορική πε¬ 
ρίοδο σχετική αίτηση στην αρμόδια Δ/νση Γεωργίας δέκα 
πέντε (15) τουλάχιστον ημέρες πριν την έναρξη παραλα¬ 
βής ελαιοκάρπου. Η αίτηση περιλαμβάνει τουλάχιστον το 
ονοματεπώνυμο ή την επωνυμία της επιχείρισης, την έδρα 
του ελαιοτριβείου, καθώς και την πιθανή ημερομηνία 
έναρξης και λήξης παραλαβής ελαιοκάρπου, με την π ροϋ- 
πόθεση ότι η παραλαβή δεν θα αρχίζει νωρίτερα και δεν θα 
λήγει αργότερα από τις δηλούμενες ημερομηνίες. 

Όσοι προτίθενται να παράγουν ελαιόλαδα Π.Ο.Π. ή 

Π.Γ.Ε. για πρώτη φορά πρέπει να υποβάλλουν, μαζί με την 
αίτηση του προηγουμένου εδαφίου, υπεύθυνη δήλωση ότι 
συντρέχουν στην περίπτωσή τους οι προϋποθέσεις των 
άρθρων 2 και 3 του παρόντος διατάγματος. 

Η αρμόδια Δ/νση Γεωργίας αποφαίνεται αιτιολογημένα 
επί των υποβαλλομένων αιτήσεων. 

2. Οι παραγωγοί ελαιολάδων «Προστατευόμενης Ονο¬ 
μασίας Προέλευσης» ή «Προστατευόμενης Γεωγραφικής 
Ένδειξης» τηρούν πλήρη στοιχεία προέλευσης του ελαιο- 
κάρπου κατά ελαιοκαλλιεργητή. Στα τιμολόγια ή ζυγολόγια 
παραλαβής ελαιοκάρπου αναγράφονται τουλάχιστον: τα 
στοιχεία ταυτότητας του ελαιοκαλλιεργητή (ονοματεπώ¬ 
νυμο, διεύθυνση) περιοχή προέλευσης του ελαιοκάρπου, 
ποικιλίες, βάρος, κ.λπ., τα δε στελέχη αυτών φυλάσσονται 
για μια πενταετία και επιδεικνύονται σε κάθε ζήτηση των 
αρμοδίων οργάνων ελέγχου. 

3. Τα παραγόμενα ελαιόλαδα αποθηκεύονται σε ανοξεί¬ 
δωτες δεξαμενές, επί των οποίων αναγράφονται στοιχεία 
αναγνώρισης, σύμφωνα με τις τεχνικές οδηγίες της αρμό¬ 
διας για τόν έλεγχο Δ/νσης Γεωργίας, 

4. Κάθε ασχολούμενος με την παραγωγή ελαιολάδων 
δικαιουμένων προστατευόμενης ονομασίας προέλευσης 
ή προστατευόμενης γεωγραφικής ένδειξης οφείλει να τη¬ 
ρεί βιβλίο κίνησης, στο οποίο πρέπει να αναγράφονται όλα 
τα πληροφοριακά στοιχεία, που επιτρέπουν τον έλεγχο 
των προϊόντων αυτών. Ανάλογα βιβλία κίνησης οφείλουν 
να τηρούν επίσης και οι εμφιαλωτές-ουσκευαστές-απο- 
θηκευτές ελαιολάδων ονομαοίας προέλευσης. 

Τα βιβλία κίνησης φυλάσσονται για μια πενταετία και 
επιδεικνύονται σε κάθε ζήτηση των αρμοδίων οργάνων 
ελέγχου. 

Ο τύπος των βιβλίων και ο τρόπος τήρησης αυτών καθο¬ 
ρίζονται με απόφαση του Υπουργού Γ εωργίας. 

5. Η μεταφορά χύμα ελαιολάδων ονομασίας προέλευ¬ 
σης μέσα στη ζώνη επιτρέπεται ύστερα από άδεια της αρ¬ 
μόδιας Δ/νσης Γ εωργίας, που χορηγείται μετά από σχε¬ 
τική αίτηση του ενδιαφερομένου. 

6. Κάθε ασχολούμενος με την παραγωγή ή τυποποίη¬ 
ση-συσκευασία-απαθ ή κευση ελαιολάδων ονομασίας 
προέλευσης οφείλει να υποβάλλει στην αρμόδια Δ/νση 
Γ εωργίας δήλωση αποθεμάτων ελαιολάδων παλαιοτέρων 
ετών κατά κατηγορία. Η δήλωση υποβάλλεται για τα υπάρ¬ 
χοντα αποθέματα την 31 Οκτωβρίου κάθε ημερολογιακού 
έτους. 

7. Κάθε παραγωγός ελαιολάδων Π.Ο.Π. ή Π.ΓΕ. οφεί¬ 
λει να υποβάλλει στην αρμόδια Δ/νση Γ εωργίας δήλωση 
παραγωγής. Η δήλωση παραγωγής υποβάλλεται αμέσως 
μετά το τέλος συλλογής και επεξεργασίας του ελαιοκάρ¬ 
που στην καθορισμένη ζώνη και περιλαμβάνει την επεξερ- 
γασθείσα ποσότητα ελαιοκάρπου κατά δημοτική ή κοινο¬ 
τική περιοχή προέλευσης και τα παραχθέντα ελαιόλαδα 
κατά κατηγορία. 

8. Με την επιφύλαξη γενικών και ειδικών διατάξεων ως 
προς τα αναγραφόμενα στοιχεία στην ετικέττα ή στους 
υποδοχείς ελαιολάδων που δικαιούνται «προστατευόμε¬ 
νης ονομασίας προέλευσης» ή «προοτατευόμενης γεω¬ 
γραφικής ένδειξης» πρέπει να αναγράφονται υποχρεω¬ 
τικά οι κάτωθι ενδείξεις: 

α) Το είδος του ελαιολάδου («παρθένο ελαιόλαδο» ή 
«εξαιρετικό παρθένο ελαιόλαδο» κατά περίπτωση). 

β) Το γεωγραφικό όνομα (τοπωνύμιο) προέλευσης. 

γ) Η κατηγορία ονομασίας προέλευσης: «Προστατευό- 


μενη Ονομασία Προέλευσης» ή «Προστατευόμενη Γεω¬ 
γραφική Ένδειξη» κατά περίπτωση. 

δ) Το στοιχεία του τυποποιητή-συσκευαστή (ονοματε¬ 
πώνυμο ή επωνυμία, διεύθυνση). 

ε) Το περιεχόμενο σε λίτρα ή εκατοστά του λίτρου, σύμ¬ 
φωνα με τις ισχύουσες διατάξεις. 

στ) Τα στοιχεία ελέγχου, που αποτελούνται από τα δύο 
αρχικά γράμματα της ονομασίας προέλευσης ή της γεω¬ 
γραφικής ένδειξης, ακολουθούμενα από τον αύξοντα 
αριθμό της ετικέιτας και τους δύο τελευταίους αριθμούς 
του έτους παραγωγής (π.χ. ΚΑ-ΟΟΟ.795/92). Τα στοιχεία 
ελέγχου αναγράφονται με ευθύνη του εμφιαλωτή-τυπο- 
ποιητή, μετά από έγγραφη άδεια της αρμόδιας Δ/νσης Γ ε¬ 
ωργίας, η οποία τηρεί ειδικό βιβλίο παρακολούθησης και 
ελέγχου ανά εμφιαλωτή-τυποποιητή. 

Τα ανωτέρω στοιχεία αναγράφονται σε λογότυπο, όπως 
το συνημμένο στο παράρτημα υπόδειγμα, διαστάσεων μή¬ 
κους 5 εκατοστών και ύψους 0,7 εκατοστών, χρώματος 
ερυθρού προκειμένου για ελαιόλαδα Π.Ο.Π. και μπλέ προ- 
κειμένου για ελαιόλαδα Π.Γ.Ε. Τα στοιχεία πρέπει να είναι 
μαύρου χρώματος. Ειδικά στην ποιοτική κατηγορία «εξαι¬ 
ρετικό παρθένο» ο λογότυπος θα περιβάλλεται από λευκό 
περίγραμμα πάχους 0,3 εκατοστών. 

Ο λογότυπος αναγράφεται οριζόντια απευθείας στην 
ετικέττα ή στον υποδοχέα, μαζί με τα στοιχεία που ανα¬ 
γράφονται υποχρεωτικά. 

Ο λογότυπος δύναται νσ αναγράφεται και σε ειδική ται¬ 
νία, η οποία επικολλάται σύμφωνα με τα ανωτέρω και η 
οποία καταστρέφεται κατά την αποκόλλησή της. 

Τα στοιχεία των περιπτώσεων β και γ αναγράφονται 
τουλάχιστον στην ελληνική γλώσσα ως ενιαίο σύνολο, με 
γράμματα καθόλα όμοια. 

Το μέγεθος των γραμμάτων των κάθε φύσης ενδείξεων 
που αναγράφονται στην ετικέττα ή στα μέσα συσκευασίας 
πρέπει να είναι μικρότερα του 70% του μεγέθους με το 
οποίο αναγράφονται τα στοιχεία των περιπτώσεων β και γ. 

9. Κάθε φύσης εμπορικά σήματα που χρησιμοποιούνται 
για έλαια κάθε είδους απαγορεύεται να χρησιμοποιούνται 
για ελαιόλαδα που δικαιούνται Π.Ο.Π. ή Π.Γ.Ε. 

10. Τα στοιχεία των περιπτώσεων α, β και γ της παρ. 8 
αναγράφονται υποχρεωτικά κατά την προβολή των ελαιο- 
λάδων Π.Ο.Π. ή Π.Γ.Ε. (διαφήμιση κ.λπ.), καθώς και σε 
κάθε συνοδευτικό έγγραφο κατά τη μεταφορά τους (τιμο¬ 
λόγια, δελτία αποστολής, τελωνειακό έγγραφα κ.λπ.). 

11. Τα αλαιόλαδα Π.Ο.Π. ή Π.Γ.Ε. πριν τη διάθεσή τους 
στην κατανάλωση, υποβάλλονται σε οργανοληπτική δοκι¬ 
μασία προκειμένου να διαπιστωθεί ότι ανταποκρίνονται 
στα ποιοτικά και τυπικά χαρακτηριστικά της κατηγορίας 
τους. 

12. Για τα ελαιόλαδα με «Προοτατευόμενη Ονομασία 
Προέλευσης» ή με «Προοτατευόμενη Γεωγραφική Έν¬ 
δειξη» έχουν παράλληλη εφαρμογή οι γενικές και ειδικές 
διατάξεις της ισχύουσας νομοθεσίας για θέματα που δεν 
ρυθμίζονται με το παρόν διάταγμα. 

13.0 έλεγχος και η εποπτεία εφαρμογής του παρόντος 
διατάγματος ενεργείται από τις αρμόδιες υπηρεσίες του 
Υπουργείου Γεωργίας. 

Άρθρο 5 
Παράρτημα 

Παρατίθεται κατωτέρω Παράρτημα το οποίο αποτελεί 
αναπόσπαστο μέρος του παρόντος διατάγματος και έχει 
ως εξής: 

ΠΑΡΑΡΤΗΜΑ 

Ο λογότυπος αποτελείται από τα δύο αρχικά γράμματα 
της ονομασίας προέλευσης ή της γεωγραφικής ένδειξης, 
ακολουθούμενα από τον αύξοντα αριθμό της ετικέττας και 
τους δύο τελευταίους αριθμούς του έτους παραγωγής. 

Υπόδειγμα: Για ελαιόλαδο Π.Ο.Π ή Π.Γ.Ε. που παράγε- 
ται στην Καλαμάτα Ν. Μεσσηνίας ο λογότυπος θα είναι: 

ΚΑ - 000.795/92 
Άρθρο 6 
Λήξη ισχύος 

Οι διατάξεις του παρόντος διατάγματος παύουν να ισχύ¬ 
ουν από την έναρξη ισχύος του Κανονισμού (ΕΟΚ) 
2081/92 του Συμβουλίου της 14ης Ιουλίου 1992 «για την 
προστασία των γεωγραφικών ενδείξεων και των ονομα¬ 
σιών προέλευσης των γεωργικών προϊόντων και τροφί¬ 
μων» (Γ 208). 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Μαρτίου 1993 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΓΕΩΡΓΙΑΣ 

ΑΝΔΡΕΑΣ ΚΑΡΑΓΚΟΥΝΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 62 (2) 

Προαγωγή του Αστυνομικού Σταθμού Γλυκών Νερών σε 
Αστυνομικό Τμήμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδ. α’ κσιβτουΝ. 1481/1984 
«Οργανισμός Υπουργείου Δημόσιας Τάξης» (Α* 152), 
όπως αντικαταστάθηκε με το άρθρο 1 παρ. 1 του Ν. 1590/ 
1986 (Α* 49), και του άρθρου 19 παρ. 2 του Ν. 1735/1987 
(Α’ 155). 

β. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α’ 51). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α Τ 137), το οποίο έχει προστεθεί 
με το άρθρο 27 του Ν. 2081/1992 (Α’ 154). 

2. Το γεγονός, ότι από τις διατάξεις του παρόντος προ- 
καλείται εις βάρος του κρατικού προϋπολογισμού δαπάνη 
ύψους 500,000 δρχ. για το οικονομικό έτος 1993 και 
300.000 δρχ. για κάθε ένα από τα επόμενα οικονομικά 
έτη, η οποία θα καλυφθεί από τις πιστώσεις του ειδικού 
φορέως 43-210 και τους ΚΆ.Ε. 0824, 0381,0832,1111, 
1112, 1114, 1351, 1355, 1612, 1613, 1711 και 1721. 


3. Τηνυπ' αριθ. 577 από 16.12.1992 γνωμοδότηση του 
Συμβουλίου της Επικράτειας, ύστερα από πρόταση των 
Υπουργών Προεδρίας της Κυβέρνησης και Δημόσιας Τά¬ 
ξης, αποφασίζουμε: 

Άρθρο 1. 

Ο Αστυνομικός Σταθμός Γλυκών Νερών του Αστυνομι¬ 
κού Τμήματος Κορωπίου προάγεται σε Αστυνομικό Τμήμα 
Γλυκών Νερών και υπάγεται διοικητικά στη Διεύθυνση 
Αστυνομίας Ανατολικής Αττικής. 

Άρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 3 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΑΣ ΤΑΞΗΣ 

ΣΩΤΗΡΗΣ ΚΟΥΒΕΛΑΣ ΝΙΚ. ΑΝ. ΓΚΕΛΕΣΤΑΘΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ Τ ΑΡΙΘ. 63 (3) 

Χαρακτηρισμός τμημάτων της Ελευθέρας Λεωφόρου Κύ¬ 
μης και τμημάτων της Λεωφόρου Πύρνας ως Εθνικών 

οδών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 3155/1955 «Περί κατασκευής 
και συντηρήσεως οδών». 

2. Τις διατάξεις του από 9-20 Αυγ. 1955 Β.Δ/τος «Περί 
καθορισμού των Εθνικών οδών κ.λπ.» (Α* 222). 

3. Τις διατάξεις του άρθρου 8 του Ν. 999/1979 «Περί 
συντονισμού των προγραμμάτων και εργασιών κατα¬ 
σκευής οδών και έργων κοινής ωφελεΐας εις την περιοχήν 
Μείζονος Πρωτευούσης κ.λπ.» (Α’ 293). 

4. Τις διατάξεις της παραγρ. 3 του άρθρου 14 του Ν. 
1349/1983 «Σύσταση Οργανισμού Αντισεισμικού Σχεδια- 
σμού και Προστασίας» (Α’ 52) σε συνδυασμό με αυτές του 
άρθρου 6 παρ. 14 του Ν. 2052/92 (Α’ 94). 

5. Τις διατάξεις του άρθρου 27 του Ν. 2081 /92 /Α' 154) 
και το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προϋ¬ 
πολογισμού. 

6. Την αριθμ. 583/92 γνωμοδότηση του Συμβουλίου της 
Επικράτειας, μετά από πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Τα εκτός σχεδίου πόλεως τμήματα της Ελευθέρας 
Λεωφόρου Κύμης από την οδό Γαλατσίου ως την Εθνική 
οδό Αθηνών - Λαμίας καθώς και τα εκτός σχεδίου πόλεως 
τμήματα της Λεωφόρου Πύρνας από Λεωφόρο Κύμης μέ¬ 
χρι Εθνική οδό Αθηνών-Λαμίας, χαρακτηρίζεται ως 
Εθνική οδός του Εθνικού Οδικού Δικτύου. 

Οι ανωτέρω Λεωφόροι προσδιορίζονται στο συνοδεύον 

το παρόν διάγραμμα με το οτοιχείο ιστ σε κλίμακα 
1 : 100 . 000 . 

2, Τα ανωτέρω, χαρακτηριζόμενα ως Εθνικοί οδοί, τμή¬ 
ματα χαρακτηρίζονται επίσης ως βασικές αρτηρίες του 
Εθνικού οδικού Δικτύου. 

’Αρθρο 2 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 


σίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 3 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 







_ ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (Τ ΕΥΧΟΣ ΠΡΩΤΟ) _ 


ΕΘΝΙΚΟ ΤΥΠ ΟΓΡΑ ΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ί. 

ΤΕίΕΧ 

22.3211 ΥΡΕΤ ΟΠ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 





* Πώληση ΦΕΚ όλων των Τευχών Σολωμού 51 τηλ.: 52,39.762 
♦ΒΙΒΛΙΟΘΗΚΗ: Σολωμού 51 τηλ : 52.48.1 88 

Τια φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

■ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52*25.761 


* Αποστολή ΦΕΚ στην επαρχία με καταβολή της αξίας του δια μέαου Δημοσίου Ταμείου Για πληροφορίες: τηλ.: 52.48.320 


Τιμές κατά τε ύχος της ΕΦ ΗΜΕΡΙΔΑΣ ΤΗΣ ΚΥΒΕΡΝΗΣΕΩ Σ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώληοης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ, 

750 

β) 

» 

» 

» 

Β 

>1 

30 000 

» 

1.500 

Υ) 

» 

» 

» 

Γ' 

» 

10.000 

» 

500 

δ} 

» 

» 

» 

Δ 


30 000 

» 

1.500 

ε) 

» 

» 

» 

Αναπτυξιακών Πράξεων 

)> 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α Ε. & Ε Π Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕΈΠΕ 

» 

100.000 

1 

» 

5.000 


Πληροφορίες: τολ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












